VENDIM
Nr. 645, datë 27.8.2026
 
PËR DISA NDRYSHIME NË VENDIMIN NR. 872, DATË 29.12.2021, TË KËSHILLIT TË MINISTRAVE, “PËR MIRATIMIN E PLANIT KOMBËTAR PËR ENERGJINË DHE KLIMËN 2020–2030” 

Në mbështetje të pikave 1 e 2, të nenit 100 të Kushtetutës, dhe të pikave 3 e 4, të nenit 14, të ligjit nr. 155/2020, “Për ndryshimet klimatike”, me propozimin e ministrit të Infrastrukturës dhe Energjisë dhe të ministrit të Mjedisit, Këshilli i Ministrave

VENDOSI:

Në vendimin nr. 872, datë 29.12.2021, të Këshillit të Ministrave, bëhen këto ndryshime:
1. Në pikën 2, fjalët “Duke filluar nga data 25 mars 2023 e në vijim, çdo 2 (dy) vjet ...” zëvendësohen me “Duke filluar nga data e hyrjes në fuqi të këtij vendimi, çdo 2 (dy) vjet, brenda datës 25 mars të vitit në të cilin përfundon çdo periudhë dyvjeçare ...”.
2. Pika 3 shfuqizohet.
3. Teksti i Planit Kombëtar të Energjisë dhe Klimës, që i bashkëlidhet vendimit, zëvendësohet me tekstin, që i bashkëlidhet këtij vendimi dhe është pjesë përbërëse e tij.
4. Në pikën 4 bëhen ndryshimet e mëposhtme:
a) Emërtimi “Ministria e Turizmit dhe Mjedisit” zëvendësohet me “Ministria e Mjedisit”;
b) Fjalët “... në shtojcën 9 ...” zëvendësohen me “... në kapitullin 3 ...”.
Ky vendim hyn në fuqi pas botimit në Fletoren Zyrtare.

